ⵍⵃⵓⵙⴰⵢⵏ ⵎⵉⵍⴽⵉ

ⵍⵃⵓⵙⴰⵢⵏ ⵎⵉⵍⴽⵉ ⵉⵍⵓⵍ ⴳ ⵜⵎⴰⵣⵉⵔⵜ ⵏ ⵍⴰⵅⵚⴰⵚ ⴳ ⵓⵙⴳⴳⵯⴰⵙ ⵏ 1955 ,ⵉⴳⴰ  ⴰⵎⵙⵜⴰⵏ ⴷ ⵓⵎⵖⵏⴰⵙ ⴰⵎⴰⵣⵉⵖ .
ⵜⵓⴷⵔⵜ ⵏⵏⵙⵉⴳⴰ ⵓⵎⵙⵜⴰⵏ ⵏⵏⵖ ⴱⴰⴱ ⵏ ⵜⵎⴰⴳⵏⵓⵜ ⵏⵉⵖ ⵜⴰⵎⴰⴷⴷⴰⵙⵜ  ⵍⵍⵉ ⵉⵜⵜⵓⵙⵙⴰⵏ ⴳ ⵜⵎⵢⵓⵔⵉⵏ ⵏ ⵉⵎⴰⵣⵉⵖⵏ ⵙ ⵡⴰⵙⵙⴰⵖ ⵏ “ⵜⵎⴰⵣⵣⴰⵍⵜ’ ⵏⵉⵖ “ⵜⵉⵖⵔⴰⴷ’  , ⵉⴼⴽⴰ ⴰⵙ ⵜⵉⵣⵉ ⵉⴳⴳⵓⵜⵏ ⵣⵖ 1999 , ⴹⴰⵕⵜ ⵎⴰⵢⴰⵏⵏ ⵉⵙⵙⴼⴰⵖ ⴰⵖ ⵜⴰⵎⴰⴳⵏⵓⵜ ⵜⴰⵣⵔⴼⴰⵏⵜ ⵙ ⵜⵉⵍⴰⵡⵜ ⵉⴱⴷⵔ ⴳⵉⵙ ⵜⴰⵏⵓⵎⵉ ⵍⵍⵉ ⴼⵍⵏ ⵉⵎⴰⵣⵉⵖⵏ ⵉⵣⴰⵢⴽⵓⵜⵏ ⵉⵎⵣⴷⴰⵖⵏ ⵏ ⵉⵥⵍⵎⴹ ⵏ ⵉⴼⵔⵉⵇⵢⴰ . 

ⴷⵉⵖ ⵉⵣⵣⵔⵉ ⵢⴰⵏ ⵓⴳⵣⵣⵓⵎ ⵢⴰⴹⵏ ⴳ ⵜⵓⴷⵜ ⵏⵏⵙ ⵉⴼⴽⴰ ⵜ ⵉ ⵜⵉⵏⴰⵡⵉⵏ ⴷ ⵜⵎⵙⵎⵓⵏⵉⵏ ⵜⵉⴷⵍⵙⴰⵏⵉⵏ , ⴷ ⵜⵎⴰⴷⴷⴰⵙⵉⵏ ⵏ ⵉⵎⵓⵙⵙⵓⵜⵏ ⵏ ⵜⵎⵖⴰⵔⵉⵏ ,ⴰⵔ ⵉⵙⵙⴼⵔⵓ ⴷ ⴰⵔ ⵉⵜⵏⵄⴰⵕ ⵅⴼ ⵜⵎⴰⴷⴷⴰⵙⵜ ⵏⵏⵙ ⵜⴰⵣⵔⴼⴰⵏⵜ , ⴷ ⴰⵔ ⵉⵜⵏⵢⴰⵍⴽⴰⵎ ⴷ ⵜⵏⵖⵎⴰⵙⵜ ⴷ ⵡⴰⵎⵓⵏ ⴰⵏⵖⵔⴰⵎ ⴳ ⴽⵔⴰ ⵉⴳⴰ ⵜ ⵜⵉⵣⵉ , ⴰⵢⵍⵍⵉⵖ ⵉⵜⵜⵓⵙⵙⴰⵏ ⴳ ⵏⴳⵔ ⵉⵎⵙⵜⴰⵏ ⴷ ⵉⵏⴱⴹⴰ ⴷ ⵜⵏⴱⴹⴰⵢⵉⵏ ⵉⵙ ⵉⴳⴰ ⴰⵎⵙⴰⵜⴰⵏ ⵉⵍⵍⴰⵏ ⴳ ⵓⵙⵡⵉⵔ ⴱⴰⵀⵔⴰ ⵢⴰⵜⵜⵓⵢⵏ  , ⴰⴷⵍⵉⵙ ⵏⵏⵙ ⴰⵔ ⵖⵉⵍⴰ ⴷ ⵉⴳⴰ ⵜⴰⵙⴰⵖⵓⵍⵜ ⴰⵔ ⴷ ⴳⵉⵙ ⵜⵜⴰⴳⵎⵏ ⵉⵏⵣⵣⵓⵔⴼⴰ ⵏ ⵍⵎⵖⵕⵉⴱ ⴰⵡⴷ ⵢⵓⵊⵊⴰ ⵎⴰⵙⵙ ⵎⵉⵍⴽⵉ ⴰⴷ ⵉⴳ ⵏⴳⵔ ⵉⵎⴰⵙⵙⴰⵏ ⵏ ⵜⵎⴰⴷⴷⴰⵙⵜ ⵜⴰⵣⵔⴼⴰⵏⵜ .
ⵎⴰⵙⵙ ⵍⵃⵓⵙⴰⵢⵏ ⵏⵜⵜⴰⵏ ⴰⴷ ⵉⴱⵉⴷⴷⵏ ⵅⴼ ⵓⵙⵖⵏⵓ ⴰⵣⵔⴼⴰⵏ ⴰⵎⴰⴷⴷⴰⵙ ⵏ ⵓⵙⵎⵀⵍ  ⵓⵏⵚⵉⴱ ⵏ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⴷⵉⵖ ⵏⵜⵜⴰⵏ ⴰⴷ ⵉⵙⴽⵔⵏ ⴰⵙⵉⵔⴰ ⴰⵎⵣⵡⴰⵔⵓ ⵏ ⵜⵎⴰⵢⵏⵓⵜ ⴳ ⵜⵎⵙⵏⴰ , ⴰⴷ ⵓⵔ ⵏⵜⵜⵓ ⴰⵡⴷ ⵜⴰⵎⵙⵎⵓⵏⵜ ⵏⵏⵙ ⵍⵍⵉ ⵉⵙⴽⵔ ⴳ ⵍⴰⵅⵚⴰⵚ ⵙ ⵡⴰⵙⵙⴰⵖ ⵏ ‘’ ⵜⴰⵎⵙⵎⵓⵏⵜ ⵏ ⵍⴰⵅⵚⴰⵚ ⵉ ⵜⵏⴳⵎⵉ’’,
ⵉⵙⴽⵔ ⴰⵡⴷ ⵜⵓⴳⵜ ⵏ ⵜⵉⵏⴰⵡⵉⵏ ⵜⵉⵣⵔⴼⴰⵏⵉⵏ ⵅⴼ ⵓⴽⵓⵙ ⵏ ⵉⴽⴰⵍⵉⵡⵏ ⵏ ⵉⵎⴰⵣⵉⵖⵏ , ⴰⵎⵙⵜⴰⵏ ⴰⴷ ⴰⵅⴰⵜⴰⵔ ⵉⴳⴰ ⵢⴰⴷ ⴰⵡⴷ “ⴰⵎⵣⵡⴰⵔ ⵏ ⵉⵎⵙⵜⴰⵏⵏ ⵏ ⵕⴱⴰⵟ ’’ ⴷ ⴰⵎⵙⵎⴰⵢⵏⵓ ⵏ ⵓⵙⵍⴳⵏ ⵏ ⵜⵏⵓⵎⵉ ⴳ ⵍⵎⵖⵕⵉⴱ .
ⵉⵎⵎⵓⵜ ⵓⵎⵖⵏⴰⵙ ⵏⵏⵖ ⴳ ⵜⵎⵙⵏⴰ ⴳ 2 ⵉⴱⵔⵉⵔ ⴳ ⵓⵙⴳⴳⵯⴰⵙ ⵏ 2018 .
 ⵉⵙⴰⵖⵓⵍⵏ  
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⴰⵙⴳⵣⴰⵡⴰⵍ ⵏ ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ(ⵙ.ⴳ.ⵙ.ⵎ) : ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)